Kor og skip er oppført på 1300-tallet av munkesten over høy skråkantsokkel. Koret har tresidet avslutning med spissbuede vinduer. Korets murverk har gesims formet som en trappefrise, en spissbuet prestedør spores såvidt i sydmuren. Begge de spissbuede dørene i kraftige murfremspring er bevart, syddøren er fremdeles i bruk. Skipets vestgavl, som kan ses fra mellometasjen i tårnet, er velbevart med stigende rundbuer langs taklinjen. Tårnet og våpenhuset er oppført ikke lenge etter koret og skipet.